Document ID: 32005D0611

KOMISIJOS SPRENDIMAS
2005 m. rugpjūčio 8 d.
iš dalies keičiantis Sprendimą 96/550/EB, leidžiantį taikyti tam tikrus kiaulių skerdenų klasifikavimo metodus Suomijoje
(pranešta dokumentu Nr. C(2005) 2995)
(autentiški tik tekstai suomių ir švedų kalbomis)
(2005/611/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
kadangi:
(1)
Komisijos sprendimu 96/550/EB (2) Suomijoje buvo leista naudoti du kiaulių skerdenų klasifikavimo metodus.
(2)
Suomijos vyriausybė paprašė Komisijos leisti taikyti naują formulę skerdenos liesos mėsos kiekiui apskaičiuoti naudojant esamus klasifikavimo metodus ir pateikė 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnyje nurodytą informaciją.
(3)
Išnagrinėjus šį prašymą paaiškėjo, kad sąlygos, leidžiančios taikyti šią naująją formulę, yra įvykdytos.
(4)
Todėl reikėtų atitinkamai iš dalies pakeisti Sprendimą 96/550/EB.
(5)
Šiame sprendime numatytos priemonės atitinka Kiaulienos vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 96/550/EB priedas iš dalies keičiamas taip:
1)
1 dalies 3 punktas pakeičiamas taip:
„3.
Skerdenos liesos mėsos kiekis yra apskaičiuojamas pagal šią formulę:
= 56,713 - 0,271 • X1 - 0,620 • X2 + 0,258 • X3
kur:
=
apskaičiuotasis skerdenos liesos mėsos kiekis;
X1
=
nugaros riebalų storis (įskaitant odą) milimetrais, matuojamas už 8 centimetrų nuo skerdenos vidurinės linijos ties paskutiniuoju šonkauliu;
X2
=
nugaros riebalų storis (įskaitant odą) milimetrais, matuojamas už 6 centimetrų nuo skerdenos vidurinės linijos tarp 3 ir 4 šonkaulių;
X3
=
raumenų storis milimetrais, išmatuotas tuo pačiu laiku ir toje pačioje vietoje kaip ir X2..
Formulė taikoma nuo 51 iki 120 kilogramų sveriančioms skerdenoms.“
2)
2 dalies 3 punktas pakeičiamas taip:
„3.
Skerdenos liesos mėsos kiekis yra apskaičiuojamas pagal šią formulę:
= 69,931 - 0,843 • X1
kur:
=
apskaičiuotasis skerdenos liesos mėsos kiekis;
X1
=
nugaros riebalų storis (įskaitant odą) milimetrais, matuojamas už 6 centimetrų nuo skerdenos vidurinės linijos tarp 3 ir 4 šonkaulių.
Formulė taikoma nuo 51 iki 120 kilogramų sveriančioms skerdenoms.“.
2 straipsnis
Šis sprendimas skirtas Suomijos Respublikai.
Priimta Briuselyje, 2005 m. rugpjūčio 8 d.

Labels: 7
18
17
6